Ken lienet elämän matkamies
Pontevasti.

 1. Ken lienet elämän matkamies,
 kätes anna ja meihin yhdy,
 hyvän taistoon tahdomme ohjata ties,
 siis veljenä työhön ryhdy!
 Ja terveeksi luomme me luonteen juuret
 yksilön rintaan istuttain
 lujan tahdon, mi turva on voimakkain,
 syvät tunteet ja aatteet suuret.

 2. Me tahdomme jalosti taistellen
 ihanteita ja valoa luoda,
 kodin kirkkaan, raittiin ja rauhaisen
 joka Suomen lapselle suoda.
 Me tahdomme taistella kurjuutta vastaan,
 ilo vain että lasten rinnasta sois,
 ja äiti onnesta itkeä vois,
 isä katsoa silmiin lastaan.

 3. Me yksilöt, perheet ja kansatkin
 hyvän aatteelle valloitamme,
 sen luotamme suurihin voittoihin,
 maa kerran on vallassamme.
 Kuin nousevan päivän aamurusko
 yötaivaan mustankin kultailee,
 niin silloin kansoja rohkaisee
 elon raitis toivo ja usko.

Säde.

Anonyymi
Oskar Merikanto